Document ID: 31997R1218

ΚΑΝΟΝΙΣΜΟΣ (ΕΚ) αριθ. 1218/97 ΤΗΣ ΕΠΙΤΡΟΠΗΣ της 27ης Ιουνίου 1997 για την ανανέωση της προηγούμενης κοινοτικής επιτήρησης των εισαγωγών ορισμένων καλωδίων από χάλυβα καταγωγής οποιασδήποτε τρίτης χώρας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3285/94 του Συμβουλίου, της 22ας Δεκεμβρίου 1994, για το κοινό καθεστώς εισαγωγών και την κατάργηση του κανονισμού (ΕΚ) αριθ. 518/94 (1), όπως τροποποιήθηκε τελευταία από τον κανονισμό (ΕΚ) αριθ. 2315/96 (2), και ιδίως το άρθρο 11,
τον κανονισμό (ΕΚ) αριθ. 519/94 του Συμβουλίου, της 7ης Μαρτίου 1994, για το κοινό καθεστώς εισαγωγών από ορισμένες τρίτες χώρες και την κατάργηση των κανονισμών (ΕΟΚ) αριθ. 1765/82, (ΕΟΚ) αριθ. 1766/82 και (ΕΟΚ) αριθ. 3420/83 (3), όπως τροποποιήθηκε τελευταία από τον κανονισμό (ΕΚ) αριθ. 847/97 (4), και ιδίως το άρθρο 9,
τον κανονισμό (ΕΚ) αριθ. 754/96 της Επιτροπής, της 25ης Απριλίου 1996, για την καθιέρωση προηγούμενης κοινοτικής επιτήρησης των εισαγωγών ορισμένων καλωδίων από χάλυβα καταγωγής οποιασδήποτε τρίτης χώρας (5),
Έπειτα από διαβουλεύσεις στο πλαίσιο των επιτροπών, η σύσταση των οποίων προβλέπεται από τους προαναφερθέντες κανονισμούς,
Εκτιμώντας:
ότι ο κανονισμός (ΕΚ) αριθ. 754/96 προβλέπει προηγούμενη κοινοτική επιτήρηση των εισαγωγών στην Κοινότητα συρματοσχοίνων, καλωδίων, πλεξίδων, αρτανών και άλλων παρομοίων ειδών από σίδηρο ή χάλυβα, μη μονωμένων για την ηλεκτροτεχνία, τα οποία υπάγονται στους κωδικούς ΣΟ 7312 10 82, 7312 10 84, 7312 10 86, 7312 10 88 και 7312 10 99, και είναι καταγωγής τρίτων χωρών 7 ότι το εν λόγω μέτρο θεσπίστηκε διότι από τα στατιστικά στοιχεία φαίνεται ότι οι εισαγωγές των συρματοσχοίνων από χάλυβα από τρίτες χώρες αυξήθηκε δραματικά από το 1991 κάτω από συνθήκες που θέτουν σε σοβαρό κίνδυνο τους κοινοτικούς παραγωγούς των προαναφερθέντων προϊόντων 7
ότι από τα πλέον πρόσφατα διαθέσιμα δεδομένα φαίνεται ότι η κατάσταση στα εν λόγω προϊόντα εξακολουθεί να είναι πολύ ανησυχητική, ειδικά σε μια περίοδο πολύ χαμηλής ζήτησης 7 ότι οι εισαγωγές στην Κοινότητα χαλύβδινων συρματοσχοίνων καταγωγής τρίτων χωρών ανήλθαν σε 42 434 τόνους το 1996, σε σχέση με 29 032 τόνους το 1993 7 ότι σύμφωνα με εκτιμήσεις βασιζόμενες στις τάσεις κατά τους πρώτους μήνες του 1997, οι εισαγωγές για το 1997 θα παραμείνουν στο σύνολό τους στο ίδιο επίπεδο με αυτές του 1996 7 ότι, επιπλέον, οι τάσεις αυτές όσον αφορά τις εισαγωγές συνδυάζονται με εξαιρετικά χαμηλές τιμές εισαγωγής σε σχέση με τα κοινοτικά επίπεδα τιμών 7
ότι από τα προεκτεθέντα προκύπτει το συμπέρασμα ότι η πορεία των εισαγωγών καλωδίων από χάλυβα καταγωγής τρίτων χωρών στο σύνολό τους απειλεί να προξενήσει ζημία στους κοινοτικούς παραγωγούς και ότι είναι σκόπιμο, για λόγους προάσπισης του κοινοτικού συμφέροντος, να υπάγονται πάντα οι εισαγωγές των υπόψη προϊόντων σε προηγούμενη κοινοτική επιτήρηση, ούτως ώστε να συγκεντρωθούν το ταχύτερο δυνατόν αξιόπιστα και ακριβή στατιστικά στοιχεία, επιτρέποντα την άνευ χρονοτριβής ανάλυση των τάσεων των επίμαχων εισαγωγών 7
ότι, με στόχο τη βελτίωση του συστήματος προηγούμενης επιτήρησης και τη μείωση του διοικητικού φόρτου εργασίας, θεωρείται ότι τα κράτη μέλη πρέπει να κοινοποιούν στην Επιτροπή τις σχετικές πληροφορίες στη διάθεσή τους, χρησιμοποιώντας ηλεκτρονικά μέσα στο πλαίσιο του ολοκληρωμένου ηλεκτρονικού δικτύου που έχει δημιουργηθεί για τον σκοπό αυτό,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι εισαγωγές στην Κοινότητα συρματοσχοίνων, καλωδίων, πλεξίδων, αρτανών και άλλων παρομοίων ειδών από σίδηρο ή χάλυβα, μη μονωμένων για την ηλεκτροτεχνία, τα οποία υπάγονται στους κωδικούς ΣΟ 7312 10 82, 7312 10 84, 7312 10 86, 7312 10 88 και 7312 10 99, καταγωγής τρίτων χωρών, υπάγονται πάντα σε προηγούμενη κοινοτική επιτήρηση, κατ' εφαρμογή των άρθρων 11 και 12 του κανονισμού (ΕΚ) αριθ. 3285/94 και των άρθρων 9 και 10 του κανονισμού (ΕΚ) αριθ. 519/94.
Άρθρο 2
Ο ενημερωμένος κατάλογος των αρμοδίων αρχών για τις οποίες γίνεται λόγος στο άρθρο 12 παράγραφος 1 του κανονισμού (ΕΚ) αριθ. 3285/94 και στο άρθρο 10 παράγραφος 1 του κανονισμού (ΕΚ) αριθ. 519/94 και στις οποίες πρέπει να υποβάλλονται οι αιτήσεις για την έκδοση των σχετικών εγγράφων επιτήρησης προσαρτάται στον παρόντα κανονισμό.
Άρθρο 3
Εντός του πρώτου δεκαημέρου κάθε μήνα, τα κράτη μέλη γνωστοποιούν στην Επιτροπή:
α) λεπτομέρειες των ποσοτήτων και των αξιών (σε Ecu) για τις οποίες έχουν εκδοθεί έγγραφα επιτήρησης κατά τον προηγούμενο μήνα 7
β) λεπτομέρειες για τις εισαγωγές του μηνός που προηγείται αυτού που αναφέρεται στο στοιχείο α).
Οι πληροφορίες που παρέχονται από τα κράτη μέλη αναλύονται ανά προϊόν, ανά κωδικό ΣΟ και ανά χώρα.
2. Τυχόν ειδοποιήσεις διαβιβάζονται στην Επιτροπή των Ευρωπαϊκών Κοινοτήτων και κοινοποιούνται ηλεκτρονικώς μέσω του ολοκληρωμένου δικτύου που εγκαθίσταται προς το σκοπό αυτό, εκτός αν για αδήριτους τεχνικούς λόγους απαιτούνται να χρησιμοποιούνται προσωρινά άλλα μέσα επικοινωνιών.
3. Τα κράτη μέλη κοινοποιούν κάθε παρατυπία ή περίπτωση απάτης που έρχεται στην αντίληψή τους και, όταν είναι δυνατό, αιτιολογούν την άρνησή τους σχετικά με την έκδοση εγγράφων επιτήρησης.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός ισχύει από την 1η Ιουλίου έως τις 31 Δεκεμβρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουνίου 1997.

Labels: 1
3
5